b"\n_START_ARTICLE_\nNeed (Zvezdna vrata SG-1)\n_START_PARAGRAPH_\nNeed je naslov epizode znanstveno-fantasti\xc4\x8dne serije Zvezdna vrata, v kateri med raziskovanjem planeta P3R 636 ekipa SG-1 naleti na \xc4\x8deto bojevnikov Jaffa in na slavnostne duhovnike, ki skozi zvezdna vrata nesejo dragocen zaklad Goa'uldov. Danielov pogled se ustavi na lepi princesi Shyli, melanholi\xc4\x8dni h\xc4\x8derki vladarja planeta. Ko dekle posku\xc5\xa1a storiti samomor, ji Daniel re\xc5\xa1i \xc5\xbeivljenje, njega in prijatelje pa ujamejo in prisilijo v delo v rudniku. Ko Daniel sku\xc5\xa1a pobegniti, se po\xc5\xa1koduje, zato ga da princesa odnesti v pala\xc4\x8do in tam ga polo\xc5\xbei v goa'uldski sarkofag._NEWLINE_V sarkofagu Daniel hitro okreva, vendar za\xc4\x8duti potrebo, da se zopet vrne v sarkofag. K temu ga nagovarja tudi Shyla, ki ga v resnici \xc5\xbeeli obdr\xc5\xbeati ob sebi, zato to tudi stori. Shyla ga nato vedno znova prepri\xc4\x8da, da se vrne v sarkofag._NEWLINE_Preostanek ekipe spozna vladarja planeta in ugotovi, da ni Goa'uld, temve\xc4\x8d je premagal Goa'uldskega voditelja in zdaj namesto njega vlada planetu, sarkofag pa \xc5\xbee 700 let uporablja za podalj\xc5\xa1evanje svojega \xc5\xbeivljenja._NEWLINE_S \xc4\x8dasom Danielopazi, da se mu je izbolj\xc5\xa1al celo vid in da ne rabi ve\xc4\x8d o\xc4\x8dal, \xc5\xbeal pa za\xc4\x8dne postajati odvisen od sarkofaga in tudi vse bolj agresiven, kar Carterjeva pripi\xc5\xa1e uporabi sarkofaga, ki je tudi razlog za agresivnost Goa'uldov. Daniel nato pristane, da se bo poro\xc4\x8dil s Shylo, vendar se \xc5\xbeeli pred tem \xc5\xa1e enkrat vrniti na Zemljo, kjer zaradi odsotnosti sarkofaga do\xc5\xbeivi hudo abstinen\xc4\x8dno krizo in si \xc5\xbeeli vrnitve nazaj na planet._NEWLINE_Kljub vsem te\xc5\xbeavam se uspe odvisnosti nekako osvoboditi, in po vrnitvi na planet Shyla ugotovi, da je Daniel ne ljubi in se vda v usodo. Po smrti o\xc4\x8deta, ki mu sarkofag ni mogel ve\xc4\x8d pomagati, postane nova voditeljica planeta."